«Η Ν.Δ. συνεχίζει να βρίσκεται σε σύγχυση. Όχι μόνο δεν καταλαβαίνει τι συμβαίνει αλλά και ποιος ανακοινώνει τι! Την ενημερώνουμε, λοιπόν, ότι τα 2 δισ. ευρώ για την αντιμετώπιση της ανθρωπιστικής κρίσης και την καταπολέμηση της ανεργίας των νέων τα ανακοίνωσε για πρώτη φορά ο ίδιος ο Πρόεδρος της Ευρωπαϊκής Επιτροπής κ. Γιούνκερ στις Βρυξέλες και όχι ο Πρωθυπουργός Αλέξης Τσίπρας.

Επιπλέον τα χρήματα αυτά δεν συνδέονται με την προγραμματική περίοδο 2014-2020, στην οποία αναφέρεται ο κ. Καραγκούνης. Επομένως καμία σχέση τα 2 δισ. ευρώ με την προηγούμενη κυβέρνηση. Αν δεν μπορούν να χαρούν για τις επιτυχίες της κυβέρνησης, τουλάχιστον ας μην εκτίθενται».

Με αυτόν τον τρόπο σχολίασε ο κυβερνητικός εκπρόσωπος Γαβριήλ Σακελλαρίδης ανακοίνωση της Ν.Δ. με την οποία διεκδικούσε την «πατρότητα» του πακέτου των δύο δισεκατομμυρίων ευρώ Γιούνκερ για την αντιμετώπιση της ανθρωπιστικής κρίσης.